EKSKURZIJA V KOPER - 16. 6. 2014

Program:

Odhod iz Domžal ob **7.30** izpred Mercatorja. Zbor ob **7. 20.**

Ob 9.30 prihod v Koper, obisk RTV Koper – Capodistria, odmor za kosilo, obisk gimnazije italijanske manjšine Ginnasio Gian Rinaldo Carli, kjer nas bo sprejela ravnateljica, voden obisk mesta, obisk Gimnazije Koper, nato, če bo lepo vreme – kopanje ☺, prihod v Domžale predvidoma ob **17.00**.

Namen:

Ekskurzija sodi v program priprav na mednarodno izmenjavo , ki bo potekala v šolskem letu 2014/15, s klasično gimnazijo Francesco d'Aguirre iz Salemija na Siciliji. V izmenjavo bo vključena tudi Gimnazija Koper, ki je naša partnerska šola v projektu Obogateno učenje tujih jezikov – 3.

Dijaki obeh partnerskih gimnazij se bodo spoznavali, navezovali stike in se preizkušali v znanju italijanščine. Dijaki Gimnazije Koper bodo naše dijake vodili po mestu in jim predstavljali znamenitosti v italijanščini in angleščini/slovenščini. S tem bodo naši dijaki pridobili odlično izkušnjo in ideje, ki jih bodo razvijali v projektnih dneh: 18., 19. in 20. junija ter v prihodnjem šolskem letu. Omenjeni projektni dnevi ravno tako sodijo v program priprav na mednarodno izmenjavo.

Naši dijaki bodo spoznali šolo italijanske manjšine v Kopru, obiskali studio RTV Koper – Capodistria ter tako delno spoznali življenje italijanske manjšine v Sloveniji.

Organizatorji: Neda Pavlin Masle, prof. gim. Koper; mag. Andrea Valenti, tuji učitelj gim. Domžale in gim. Koper, Miranda Kabaj Vončina, prof. gim. Domžale.